Ramsey Clark

pisi|Justiitsminister Clark ja president Lyndon B. Johnson 1967. aastal
William Ramsey Clark (18. detsember 1927 Dallas, Texas – 9. aprill 2021 New York) oli USA jurist ja poliitik.

Tema isa Tom C. Clark oli samuti jurist ja aastatel 1945–1949 Ameerika Ühendriikide justiitsminister.

Aastatel 1944–1945 teenis Clark merejalaväes. 1949. aastal lõpetas ta Austini Texase ülikooli bakalaureusekraadiga. 1951. aastal lõpetas ta Chicago ülikooli õigusteaduste kooli ja asus seejärel Texase osariigis juristina tööle.

1961. aastal asus Clark tööle Ameerika Ühendriikide Justiitsministeeriumis. 1965. aasta jaanuaris sai ta asejustiitsministriks. 1966. aasta novembrist kuni 1969. aasta jaanuarini oli ta president Lyndon B. Johnsoni valitsuses justiitsminister.

Justiitsministrina oli ta tuntud jõulise vastuseisus poolest surmanuhtlusele, kodanikuõiguste- ja vabaduste agressiivse toetajana ning konkurentsiõiguse edendajana. Pärast avalikust sektorist lahkumist juhtis Clark mitmeid progressiivseid aktsioone. Advokaadina oli ta Clark teiste seas Charles Taylori, Slobodan Miloševići, Saddam Husseini ja Karl Linnase õiguslik nõuandja või kaitsja. Clark seisis selle eest, et kõik tema kaitsealused saaksid hoolimata nende kuritegude tõsisusest teistega võrreldes kohtumõistmiseks võrdse võimaluse."Saddami advokaat kaitses ka Karl Linnast". delfi.ee 7.12.2005. Vaadatud 12.4.2021

Clark suri 2021. aasta aprillis 93-aastaselt. Ta oli Johnsoni valitsuse viimane elusolev liige.

 Viited 

 Välislingid 
 "Ramsey Clark, attorney general who represented Saddam Hussein, dies at 93". The Guardian. 11.4.2021.

Kategooria:Ameerika Ühendriikide poliitikud
Kategooria:Ameerika Ühendriikide justiitsministrid
Kategooria:Ameerika Ühendriikide juristid
Kategooria:Chicago Ülikooli vilistlased
Kategooria:Sündinud 1927
Kategooria:Surnud 2021